Tänavune juubelimaraton tähistas 50 aasta möödumist esimesest Tartu Maratonist. 50 aastat on juba seda meie-kandi rahvaspordi tippsündmust korraldatud (mitte küll igal aastal pole see ilmaolude sunnil õnnestunud). Keset kõige ilusamt talve (nojah, värske lume tõttu oli rada pisut pehmevõitu, aga nädal varem olevat olnud tõenäoliselt läbi aegade kõige parem maratonirada). 6500 osalejat (ja tahtjaid oli veel, kes pidid kahjuks "ukse" taha jääma kuna lihtsalt KÕIK "kohad" olid täis).